b'\n_START_ARTICLE_\nApatie\n_START_PARAGRAPH_\nApatia este o stare, adesea patologic\xc4\x83, de indiferen\xc8\x9b\xc4\x83 fa\xc8\x9b\xc4\x83 de propria persoan\xc4\x83 \xc8\x99i fa\xc8\x9b\xc4\x83 de lumea \xc3\xaenconjur\xc4\x83toare. \xc3\x8en unele concep\xc8\x9bii filosofice \xc8\x99i religioase, reprezint\xc4\x83 idealul moral care const\xc4\x83 \xc3\xaen \xc3\xaen\xc4\x83bu\xc8\x99irea oric\xc4\x83rei pasiuni. Apatia este o stare sufleteasc\xc4\x83 ce poate fi privit\xc4\x83 din perspectiv\xc4\x83 psihologic\xc4\x83, dar \xc8\x99i duhovniceasc\xc4\x83. Omul apatic este dezinteresat de tot ce se \xc3\xaent\xc3\xa2mpl\xc4\x83 \xc3\xaen jurul s\xc4\x83u, dar \xc8\x99i de sine \xc3\xaensu\xc8\x99i. Apatia poate avea ca surs\xc4\x83 sentimentul z\xc4\x83d\xc4\x83rniciei, al neputin\xc8\x9bei de a lupta cu nedrept\xc4\x83\xc8\x9bile lumii. Aceasta poate fi \xc8\x99i expresia sindromului de \xe2\x80\x9eoboseal\xc4\x83 cronic\xc4\x83\xe2\x80\x9d dar \xc8\x99i o expresie a \xc3\xaentrist\xc4\x83rii.\n_START_SECTION_\nEtimologie\n_START_PARAGRAPH_\nCuv\xc3\xa2ntul apatie a fost folosit pentru prima dat\xc4\x83 \xc3\xaen 1594 \xc8\x99i este derivat din cuv\xc3\xa2ntul grecesc \xe1\xbc\x80\xcf\x80\xce\xac\xce\xb8\xce\xb5\xce\xb9\xce\xb1 (apatheia), de la \xe1\xbc\x80\xcf\x80\xce\xac\xce\xb8\xce\xb7\xcf\x82 (apath\xc4\x93s, "f\xc4\x83r\xc4\x83 senza\xc8\x9bie" de la ("f\xc4\x83r\xc4\x83, nu") \xc8\x99i pathos ("emo\xc8\x9bie"))\n_START_SECTION_\n\xc3\x8en religie\n_START_PARAGRAPH_\n\xc3\x8emp\xc4\x83ratul Solomon a sus\xc8\x9binut \xc3\xaen carte sa, Proverbele \xc8\x99i pildele lui Solomon, faptul c\xc4\x83 apatia este lini\xc8\x99tea nebunilor. Apatia poate avea ca surs\xc4\x83 sentimentul z\xc4\x83d\xc4\x83rniciei, al neputin\xc8\x9bei de a lupta cu nedrept\xc4\x83\xc8\x9bile lumii. dar poate fi \xc8\x99i expresia sindromului de \xe2\x80\x9eoboseal\xc4\x83 cronic\xc4\x83\xe2\x80\x9d (c\xc3\xa2nd cel suferind are o senza\xc8\x9bie de oboseal\xc4\x83 sever\xc4\x83, este apatic \xc8\x99i are o capacitate redus\xc4\x83 de munc\xc4\x83). \xc3\x8en exterior, las\xc4\x83 impresia c\xc4\x83 \xe2\x80\x9ese t\xc3\xa2r\xc4\x83\xc8\x99te prin via\xc8\x9b\xc4\x83\xe2\x80\x9d. Leacul \xc3\xaempotriva acestei \xe2\x80\x9epustiet\xc4\x83\xc8\x9bi suflete\xc8\x99ti\xe2\x80\x9d este unul duhovnicesc: reluarea leg\xc4\x83turii cu M\xc3\xa2ntuitorul Iisus Hristos, cu energiile Duhului Sf\xc3\xa2nt \xc8\x99i cu Biserica Sa._NEWLINE_Apatia poate fi un simptom al neurasteniei sau al \xc3\xaentrist\xc4\x83rii. Prima este o afec\xc8\x9biune preponderent psihic\xc4\x83, \xc3\xaen timp ce a doua o boal\xc4\x83, o patim\xc4\x83 de natur\xc4\x83 duhovniceasc\xc4\x83. Unii psihologi sus\xc8\x9bin c\xc4\x83, \xc3\xaen prezent, neurastenia este cea mai \xc3\xaent\xc3\xa2lnit\xc4\x83 form\xc4\x83 de nevroz\xc4\x83. Aceasta se manifest\xc4\x83 \xc3\xaen exterior ca irascibilitate, sl\xc4\x83biciune nervoas\xc4\x83, dar \xc8\x99i ca \xe2\x80\x9eepuizare a for\xc8\x9belor vitale ale omului\xe2\x80\x9d, cum o descrie psihiatrul ortodox Dimitri Avdeev. Acestor simptome li se adaug\xc4\x83 st\xc4\x83rile de triste\xc8\x9be sau dezam\xc4\x83gire. \xc3\x8entruc\xc3\xa2t orice afec\xc8\x9biune psihic\xc4\x83 are cel pu\xc8\x9bin o cauz\xc4\x83 duhovniceasc\xc4\x83, Avdeev scrie c\xc4\x83 neurastenia poate fi considerat\xc4\x83 opusul \xe2\x80\x9ebl\xc3\xa2nde\xc8\x9bii, smereniei, r\xc4\x83bd\xc4\x83rii \xc8\x99i a\xc8\x99ez\xc4\x83rii pa\xc8\x99nice a duhului\xe2\x80\x9d. Remediile pe care le recomand\xc4\x83 sunt: p\xc4\x83strarea p\xc4\x83cii suflete\xc8\x99ti, r\xc4\x83bdarea necazurilor \xc8\x99i a \xc3\xaencerc\xc4\x83rilor, cultivarea unei atitudini de smerenie \xc8\x99i de mul\xc8\x9bumire adus\xc4\x83 lui Dumnezeu pentru tot ce se \xc3\xaent\xc3\xa2mpl\xc4\x83, bun sau r\xc4\x83u.\n_START_SECTION_\nDepresie\n_START_PARAGRAPH_\nJohn McManamy sus\xc8\x9bine c\xc4\x83, de\xc8\x99i psihiatrii nu se ocup\xc4\x83 \xc3\xaen mod explicit de starea apatiei, aceasta este o problem\xc4\x83 psihologic\xc4\x83 pentru unii depresivi, \xc3\xaen care ace\xc8\x99tia au senza\xc8\x9bia c\xc4\x83 \xe2\x80\x9enu conteaz\xc4\x83 nimic\xe2\x80\x9d, \xe2\x80\x9elipsa de voin\xc8\x9b\xc4\x83 de a merge \xc8\x99i incapacitatea de a avea grij\xc4\x83 de consecin\xc8\x9be\xe2\x80\x9d. El spune despre oamenii deprima\xc8\x9bi c\xc4\x83 "nu pot s\xc4\x83 fac\xc4\x83 nimic" \xc8\x99i nu "simt nici-un entuziasm \xc3\xaen a-i vedea pe cei dragi". McManamy recunoa\xc8\x99te c\xc4\x83 Diagnostic and Statistical Manual of Mental Disorders nu discut\xc4\x83 apatia._NEWLINE_\xc3\x8entr-un articol din Journal of Neuropsychiatry and Clinical Neurosciences din anul 1991, Robert Marin a afirmat c\xc4\x83 apatia apare ca urmare a leziunilor cerebrale sau a bolilor neuropsihiatrice cum ar fi Alzheimer, demen\xc8\x9b\xc4\x83, Parkinsons sau Huntington sau un eveniment cum ar fi un accident vascular cerebral. Marin sus\xc8\x9bine c\xc4\x83 apatia ar trebui privit\xc4\x83 ca un sindrom sau o boal\xc4\x83._NEWLINE_Un articol al lui Robert van Reekum de la Universitatea din Toronto a sus\xc8\x9binut \xc3\xaen Jurnalul de Neuropsihiatrie (2005) c\xc4\x83 exist\xc4\x83 o rela\xc8\x9bie evident\xc4\x83 \xc3\xaentre depresie \xc8\x99i apatie \xc3\xaen unele popula\xc8\x9bii.\n_START_SECTION_\nAlzheimer\n_START_PARAGRAPH_\nApatia afecteaz\xc4\x83 aproape 50-70% dintre persoanele cu boala Alzheimer. Este un simptom neuropsihiatric al bolii Alzheimer asociat cu insuficien\xc8\x9b\xc4\x83 func\xc8\x9bional\xc4\x83. Exist\xc4\x83 dou\xc4\x83 cauze principale de apatie care au fost recunoscute la pacien\xc8\x9bii cu Alzheimer. \xc3\x8en primul r\xc3\xa2nd, disfunc\xc8\x9bia \xc3\xaen sistemele frontale ale creierului, care este considerat\xc4\x83 a fi o baz\xc4\x83 neurobiologic\xc4\x83 important\xc4\x83 pentru apari\xc8\x9bia apatiei. \xc3\x8en al doilea r\xc3\xa2nd, modific\xc4\x83rile neuropatologice asociate cu demen\xc8\x9b\xc4\x83 \xc8\x99i, prin urmare, cu Alzheimer, pot avea ca rezultat apatie.'